Το εγχειρίδιο του rekonq

# Το εγχειρίδιο του rekonq

Andrea Diamantini `<adjam7@gmail.com>`

Rohan Garg `<rohan16garg@gmail.com>`

Jonathan Kolberg `<bulldog98@kubuntu-de.org>`

Μέρος αυτής της τεκμηρίωσης μετατράπηκε από τις σελίδες Rekonq της βάσης χρηστών του KDE και Rekonq/FAQs.

Ενημέρωση στο Rekonq 2.3.2 από την ομάδα τεκμηρίωσης του KDE.

Μεταφραστής: Δημήτριος Γλενταδάκης
αναθεώρηση 2.3.2 (KDE SC 4.11) (2013-08-20)

Νομική Σημείωση

Κεφάλαιο 1. Εισαγωγή
Εισαγωγή

# Κεφάλαιο 1. Εισαγωγή

Βασισμένος αρχικά στην qtwebkit (και τώρα στην kdewebkit), ο rekonq είναι ένας ελαφρύς περιηγητής ιστού ο οποίος χρησιμοποιεί τη μηχανή αποτύπωσης WebKit σε συνδυασμό με διάφορες τεχνολογίες του KDE, που του επιτρέπουν την ομαλή ενσωμάτωση στο περιβάλλον του KDE. Το όνομα είναι αναδρομή στον αξιοσέβαστο και βασισμένο στην khtml Konqueror ο οποίος είναι αυτή τη στιγμή ο προκαθορισμένος περιηγητής ιστού του KDE.

Ο rekonq έχει ήδη πάρει τη θέση του Konqueror ως προκαθορισμένος περιηγητής στις διανομές Chakra και Kubuntu, αναμένοντας να ακολουθήσουν περισσότερες διανομές στο μέλλον.

### Σημαντικό

Όπως όλες οι εφαρμογές του KDE, ο rekonq είναι παραμετροποιήσιμος σε μεγάλο βαθμό. Αυτό το κείμενο περιγράφει την συμπεριφορά του rekonq με τις προκαθορισμένες ρυθμίσεις του.

Ένα ποντίκι με τρία κουμπιά μπορεί να φανεί χρήσιμο όταν χρησιμοποιείτε τον rekonq ή οποιαδήποτε άλλη εφαρμογή του KDE. Αν το ποντίκι σας έχει μόνο δύο κουμπιά τότε θα πρέπει να είστε σε θέση να ρυθμίσετε το σύστημά σας έτσι ώστε να μπορείτε να προσομοιώσετε το μεσαίο κουμπί με το πάτημα των δύο κουμπιών ταυτόχρονα.

Αν θα πρέπει να πατήσετε διπλό κλικ για να πραγματοποιήσετε μια ενέργεια, έχετε υπόψη σας ότι αντιθέτως με το KDE, ο rekonq έχει το απλό κλικ ως προεπιλογή.

## Εκκίνηση του rekonq

Μπορείτε να ξεκινήσετε τον rekonq με τους παρακάτω τρόπους

- Από την εκτέλεση εφαρμογών επιλέξτε Εφαρμογές → Διαδίκτυο → rekonq

- Πατήστε Alt+F2 για να εκκινήσει το KRunner, στη συνέχεια πληκτρολογήστε `rekonq` (με μικρά γράμματα) και πατήστε Enter για να ξεκινήσει ο rekonq

Κεφάλαιο 2. Περιβάλλον
Περιβάλλον

# Κεφάλαιο 2. Περιβάλλον

Κύρια γραμμή εργαλείων του rekonq

Από προεπιλογή, το παράθυρο του rekonq χρησιμοποιεί μόνο μια γραμμή εργαλείων. Αυτή η κύρια γραμμή εργαλείων αποτελείται από τέσσερα κουμπιά πλοήγησης (Πίσω, Μπροστά, Επαναφόρτωση/Διακοπή), τη γραμμή URL και ένα μενού/κουμπί Εργαλεία. Αυτή η μινιμαλιστική προσέγγιση στην κύρια γραμμή εργαλείων σηματοδοτεί την σημαντικότερη διαφορά στο περιβάλλον χρήστη από τους παραδοσιακούς με πολλαπλές γραμμές εργαλείων περιηγητές, παράδειγμα που ακολουθείται από την πλειοψηφία των περιηγητών όπως ο Konqueror.

Επιπλέον, η κύρια γραμμή εργαλείων προσφέρει μια περιορισμένη προσαρμοστικότητα –. Αυτό βοηθά στο να διατηρηθεί το περιβάλλον του rekonq απλό και δίνει το βάρος στην εμφάνιση της ιστοσελίδας.

Η γραμμή URL του rekonq

Ο rekonq εισάγει μια σημαντικά βελτιωμένη γραμμή URL η οποία παρέχει πρόσβαση στις μηχανές αναζήτησης μέσω της κυλιόμενης λίστας συμπλήρωσης. Η λίστα συμπλήρωσης ταιριάζει επίσης αντικείμενα από το ιστορικό σας και από τους σελιδοδείκτες.

Η σελίδα νέας καρτέλας του rekonq

Κατά την εκκίνηση, ο rekonq εμφανίζει μια νέα σελίδα καρτέλας, με ένα σύνολο εικόνων επισκόπησης από επιλεγμένες ιστοσελίδες. Αυτές οι εικόνες επισκόπησης προσφέρουν μια γρήγορη πρόσβαση στις ιστοσελίδες. Υπάρχει επίσης ένας πίνακας στην κορυφή αυτής της σελίδας που επιτρέπει στον χρήστη να μεταβεί στις εικόνες επισκόπησης των πρόσφατα κλεισμένων καρτελών και στις λίστες των σελιδοδεικτών, των λήψεων και του ιστορικού.

Για να επιστρέψετε στη νέα σελίδα καρτελών, ανοίξτε μια νέα καρτέλα ή κάντε κλικ στο εικονίδιο Κλείσιμο καρτέλας αν είναι ανοιχτή μια καρτέλα μόνο.

Κρυφά στοιχεία του περιβάλλοντος χρήστη του rekonq

Επιπλέον επιλογές ρυθμίσεων ενεργοποιούν μερικά άλλα κρυφά στοιχεία του περιβάλλοντος χρήστη από προεπιλογή. Σε αυτά συμπεριλαμβάνεται η γραμμή εργαλείων σελιδοδεικτών, ένας πίνακας (ο πίνακας είναι ένα μικρό παράθυρο το οποίο μπορεί να αλλάζει μέγεθος, να αποσυνδέεται ή να επανασυνδέεται στο βασικό παράθυρο) για τους σελιδοδείκτες και το ιστορικό έκαστων και έναν πίνακα για τον επιθεωρητή ιστοσελίδων (βολικό στην ανάπτυξη ιστοσελίδων).

Κεφάλαιο 3. Χαρακτηριστικά
Χαρακτηριστικά

# Κεφάλαιο 3. Χαρακτηριστικά

Κάτω από την μινιμαλιστική εμφάνιση, ο rekonq παρέχει ένα πλήρες σύνολο πανίσχυρων χαρακτηριστικών. Μερικά από αυτά περιγράφονται παρακάτω:

## Ενσωμάτωση στο KDE

Ο rekonq έχει σχεδιαστεί με στόχο να είναι ένας περιηγητής KDE. Και αυτό φαίνεται να είναι.

### Εμφάνιση

Ακολουθεί τις ρυθμίσεις σας, θέματα, γραμματοσειρές, διακοσμήσεις παραθύρων, τονισμοί μενού, και πολλές από τις προσωπικές σας ρυθμίσεις που κάνετε για το περιβάλλον εργασίας σας.

### Εφαρμογές

Ο rekonq ανοίγει τα αρχεία PDF σε ένα kpart του Okular

Ο rekonq συνεργάζεται καλά με τις άλλες εφαρμογές της οικογένειας του KDE. Ο rekonq χρησιμοποιεί πάντα τις προκαθορισμένες σας εφαρμογές για τη διαχείριση των τύπων αρχείων. Για παράδειγμα, τα αρχεία PDF θα ανοίγουν μέσα στο παράθυρο του rekonq σε ένα kpart του Okular. Τα αρχεία πολυμέσων θα ανοίγουν στο Dragon Player ( ή σε οποιαδήποτε άλλη εφαρμογή έχετε αναθέσει ως προκαθορισμένη για τον συγκεκριμένο τύπο αρχείων).

Ο rekonq χρησιμοποιεί από κοινού τους σελιδοδείκτες κλπ. με τον Konqueror

Οι σελιδοδείκτες, οι συντομεύσεις ιστού (θα μιλήσουμε για αυτές αργότερα), τα cookies και οι πληροφορίες ταυτοποίησης χρησιμοποιούνται από κοινού με τον Konqueror. Θα βρείτε το ίδιο σύνολο σελιδοδεικτών και στις δυο εφαρμογές και μπορείτε να συνδεθείτε σε μια ιστοσελίδα στον Konqueror και να συνεχίσετε απρόσκοπτα με τις ίδιες ρυθμίσεις στον rekonq. Οι κωδικοί πρόσβασης αποθηκεύονται με ασφάλεια στο KWallet και μπορούν να χρησιμοποιηθούν είτε από τον Konqueror είτε από τον rekonq.

Προαιρετικά, οι λήψεις σας μπορούν να διαχειρίζονται από το KGet. Οι ροές των ιστοσελίδων μπορούν να αποθηκεύονται στον Akregator (ή στο Google Reader).

rekonq + Akregator

rekonq + KGet

Υπηρεσίες
Υπηρεσίες

## Υπηρεσίες

### Υποστήριξη KIO

Περιήγηση του rekonq σε μια κοινή χρήση FTP

Ο rekonq υποστηρίζει υπηρεσίες KIO, συμπεριλαμβανομένου των cookies, λανθάνουσα μνήμη, διαμεσολαβητές και ρυθμίσεις δικτύου. KIO-slaves όπως file:/, ftp:/, man:/, help:/, info:/ κλπ. δουλεύουν στον rekonq επίσης.

### Διάλογοι

Επιπλέον, ο rekonq χρησιμοποιεί το διάλογο αρχείων του KDE για το άνοιγμα και την αποθήκευση των εγγράφων. Που σημαίνει, ότι έχετε πρόσβαση στην πλευρική μπάρα Τοποθεσίες του Dolphin κατά το άνοιγμα ή την αποθήκευση εγγράφων.

Έτσι, ο rekonq φαίνεται, αισθάνεται και συμπεριφέρεται σαν μέρος του περιβάλλοντος του KDE.

Κεφάλαιο 4. Η μηχανή Webkit
Η μηχανή Webkit

# Κεφάλαιο 4. Η μηχανή Webkit

Ο rekonq χρησιμοποιεί την ανοιχτού κώδικα μηχανή αποτύπωσης WebKit η οποία τυχαία πήρε ζωή ως κλάδος των βιβλιοθηκών khtml/kjs του KDE. Η WebKit είναι γρήγορη, πανίσχυρη και χρησιμοποιείται σήμερα από πολλούς γνωστούς περιηγητές ιστού συμπεριλαμβανομένων των Chrome® της Google®, Safari® της Apple® και άλλων.

Κεφάλαιο 5. Αυτόματη/χειροκίνητη φόρτωση των πρόσθετων
Αυτόματη/χειροκίνητη φόρτωση των πρόσθετων

# Κεφάλαιο 5. Αυτόματη/χειροκίνητη φόρτωση των πρόσθετων

Παρουσίαση του χαρακτηριστικού «κλικ για φόρτωση πρόσθετων» του rekonq στο youtube.com

Ένα από τα οφέλη που έχετε όταν χρησιμοποιείτε τη μηχανή WebKit, είναι ότι τα πρόσθετα μπορούν να απενεργοποιηθούν από την αυτόματη φόρτωση. Αυτό βολεύει στην γρήγορη περιήγηση του διαδικτύου, χωρίς να εμποδίζεστε από τα πρόσθετα flash. Στην όπως λέγεται Κλικ για φόρτωση λειτουργία, θα δείτε στη θέση του ένα κουμπί που μπορείτε να πατήσετε για να ενεργοποιήσετε το πρόσθετο.

Κεφάλαιο 6. Υποστήριξη Adblock
Υποστήριξη Adblock

# Κεφάλαιο 6. Υποστήριξη Adblock

Πρόσθετο φραγής εικόνων για τον rekonq στο kde-apps.org

Ο rekonq έρχεται με μια αυτόματη εγγραφή στο φίλτρο Easylist, το οποίο ενημερώνεται κάθε εβδομάδα. Επιπλέον, μπορείτε να ρυθμίσετε χειροκίνητα φίλτρα για τη φραγή φόρτωσης αντικειμένων από ιστοσελίδες που ταιριάζουν με τα κριτήριά σας. Μπορείτε ακόμα να κάνετε λήψη και εισαγωγή επιπλέον λιστών φίλτρων που έχουν δημοσιευτεί ή να εξάγετε την λίστα σας για να κρατήσετε ένα αντίγραφο ασφαλείας.

Για περισσότερες πληροφορίες παρακαλώ ανατρέξτε στα Φίλτρα AdBlock.

Κεφάλαιο 7. Υποστήριξη συντομεύσεων ιστού
Υποστήριξη συντομεύσεων ιστού

# Κεφάλαιο 7. Υποστήριξη συντομεύσεων ιστού

Ο rekonq σας επιτρέπει να επιλέξετε από μια εκτεταμένη λίστα συντομεύσεων ιστού – πρόκειται για λέξεις κλειδιά που σας επιτρέπουν την γρήγορη αναζήτηση στο διαδίκτυο. Για παράδειγμα, εισάγοντας `gg:KDE` στην γραμμή τοποθεσίας θα αναζητήσει στο Google για «KDE», ενώ με `wp:KDE` θα γίνει αναζήτηση στη Wikipedia για «KDE». Υπάρχουν δεκάδες τέτοιες συντομεύσεις ρυθμισμένες από προεπιλογή. Μπορείτε να τις τροποποιήσετε ή να καθορίσετε προσαρμοσμένες συντομεύσεις για αναζήτηση στις αγαπημένες σας ιστοσελίδες.

Για περισσότερες πληροφορίες παρακαλώ ανατρέξτε στις Συντομεύσεις ιστού.

Κεφάλαιο 8. Χαρακτηριστικά ιδιωτικού απορρήτου και ασφάλειας
Χαρακτηριστικά ιδιωτικού απορρήτου και ασφάλειας

# Κεφάλαιο 8. Χαρακτηριστικά ιδιωτικού απορρήτου και ασφάλειας

Ο rekonq σε λειτουργία ανώνυμης περιήγησης

Ο rekonq επιτρέπει στους χρήστες να περιηγηθούν στο διαδίκτυο δίχως να διατηρηθούν πληροφορίες σχετικά με τις σελίδες που επισκέπτονται στο ιστορικό σας. Σημειώστε ότι αυτό το χαρακτηριστικό δεν σας κάνει απαραίτητα ανώνυμους στο διαδίκτυο – αποτρέπει μόνο την καταγραφή νέων δεδομένων στον υπολογιστή σας. Μπορείτε επίσης να διαγράψετε το ιστορικό σας, τα cookies και άλλα προσωπικά δεδομένα οποιαδήποτε στιγμή απευθείας από το κουμπί μενού ρυθμίσεων.

Εμφάνιση του εικονιδίου πληροφοριών SSL στην γραμμή URL του rekonq

Κατά την προβολή ιστοσελίδων μέσω μιας ασφαλούς σύνδεσης, μπορείτε επίσης να προβάλετε τις πληροφορίες του SSL απευθείας από τη γραμμή URL κάνοντας κλικ στο εικονίδιο με το κίτρινο λουκέτο.

Κεφάλαιο 9. Προχωρημένη διαχείριση καρτελών
Προχωρημένη διαχείριση καρτελών

# Κεφάλαιο 9. Προχωρημένη διαχείριση καρτελών

Εμφάνιση προεπισκόπησης μιας καρτέλας κατά το πέρασμα του ποντικιού στον rekonq

Ο rekonq σας επιτρέπει την αναδιάταξη των καρτελών κατά τη χρήση. Απλά σύρετε μια καρτέλα προς τα αριστερά ή δεξιά και οι άλλες καρτέλες θα μετακινηθούν από μπροστά σας. Μπορείτε επίσης να περάσετε το ποντίκι πάνω από μια καρτέλα για να δείτε μια προεπισκόπηση της ιστοσελίδας που προβάλλεται εκεί.

Με το σχετικό μενού (το μενού με δεξί κλικ) έχετε πρόσβαση σε περισσότερες λειτουργίες σχετικά με τις καρτέλες όπως ικανότητα αποσύνδεσης, δημιουργία κλώνου, επαναφόρτωση καρτέλας.

Κεφάλαιο 10. Χαρακτηριστικό ανάκτησης συνεδρίας
Χαρακτηριστικό ανάκτησης συνεδρίας

# Κεφάλαιο 10. Χαρακτηριστικό ανάκτησης συνεδρίας

Αν ο rekonq καταρρεύσει, θα προσπαθήσει αυτόματα να ανακτήσει πλήρως την συνεδρία σας, με όλες τις καρτέλες κατά την επόμενη εκκίνησή του. Αν για κάποιο λόγο, ο περιηγητής συνεχίζει να καταρρέει κατά την ανάκτηση της συνεδρίας, ο rekonq θα εκκινήσει αυτόματα μια νέα συνεδρία την δεύτερη φορά.

Κεφάλαιο 11. Λειτουργία πλήρους οθόνης
Λειτουργία πλήρους οθόνης

# Κεφάλαιο 11. Λειτουργία πλήρους οθόνης

Ο rekonq υποστηρίζει την εμφάνιση της ιστοσελίδας σε πλήρη οθόνη απευθείας από το κουμπί μενού ρυθμίσεων ή από τη συντόμευση πληκτρολογίου (από προεπιλογή ηCtrl+Shift+F). Στην προβολή πλήρους οθόνης, γίνεται αυτόματη απόκρυψη της κύριας γραμμής εργαλείων και η ιστοσελίδα προβάλλεται σε ολόκληρη την οθόνη σας.

Κεφάλαιο 12. Οι ρυθμίσεις στον rekonq λεπτομερειακά
Οι ρυθμίσεις στον rekonq λεπτομερειακά

# Κεφάλαιο 12. Οι ρυθμίσεις στον rekonq λεπτομερειακά

## Πραγματοποίηση των γενικών ρυθμίσεων στον rekonq

Θέλετε να ρυθμίσετε τη γενική συμπεριφορά του rekonq; Βρήκατε το σωστό μέρος για να πληροφορηθείτε.

Για να ανοίξετε το παράθυρο με τις γενικές ρυθμίσεις πατήστε στο Εργαλεία Ρύθμιση του rekonq.

Εδώ είναι η λίστα με τις επιλογές και την επεξήγησή τους:

Κατά την εκκίνηση του rekonq:

  Μπορείτε να ρυθμίσετε τι θα πρέπει να κάνει ο rekonq κατά την εκκίνηση.

URL αρχικής σελίδας:

  Μπορείτε επίσης να ορίσετε την αρχική σας σελίδα απευθείας πληκτρολογώντας το URL.

Χρήση της σελίδας νέας καρτέλας ως αρχική σελίδα

  Ενεργοποιώντας αυτήν την επιλογή ορίζετε μια κενή σελίδα ως την προκαθορισμένη αρχική σελίδα του rekonq.

Ορισμός της τρέχουσας σελίδας

  Ορίζει την σελίδα που έχετε ανοιχτή τη συγκεκριμένη στιγμή ως αρχική σελίδα.

Χρήση του KGet για την λήψη αρχείων

  Με αυτό μπορείτε να ενεργοποιήσετε την ενσωμάτωση του KGet για τις λήψεις από το διαδίκτυο. Αν είναι ενεργοποιημένο ο rekonq θα χρησιμοποιεί το KGet για όλες τις λήψεις.

Εμφάνιση δεσμών με το KGet

  Αν είναι ενεργοποιημένο, ο rekonq θα εμφανίζει μια επιπρόσθετη εισαγωγή στο σχετικό μενού, η οποία όταν επιλεγεί, θα εμφανίζει όλους τους διαθέσιμους δεσμούς της τρέχουσας ιστοσελίδας στο KGet.

Ρυθμίσεις επιλογών των καρτελών
Ρυθμίσεις επιλογών των καρτελών

## Ρυθμίσεις επιλογών των καρτελών

Εδώ μπορείτε να μάθετε πως να αλλάξετε τις ρυθμίσεις των καρτελών.

Για να εμφανίσετε το παράθυρο πατήστε στο Εργαλεία Ρύθμιση του rekonq → Καρτέλες

Εδώ είναι η λίστα με τις επιλογές και την επεξήγηση

Περιεχόμενο νέας καρτέλας

  Εδώ μπορείτε να επιλέξετε την προκαθορισμένη συμπεριφορά του rekonq κατά το άνοιγμα νέας καρτέλας.

Περιεχόμενο σελίδας νέας καρτέλας

  Εδώ μπορείτε να επιλέξετε το προκαθορισμένο περιεχόμενο για τις νέες καρτέλες.

Κατά το πέρασμα του ποντικιού στην καρτέλα να εμφανίζεται

  Εδώ μπορείτε να επιλέξετε αν θα εμφανίζεται μια προεπισκόπηση, ο τίτλος, το URL ή τίποτα.

Άνοιγμα ως νέο παράθυρο όταν το URL καλείται εξωτερικά

  Αυτή η λειτουργία αποτρέπει το άνοιγμα ενός δεσμού από μια εξωτερική εφαρμογή σε ένα υπάρχον παράθυρο του rekonq σε μια άλλη εικονική επιφάνεια εργασίας ή δραστηριότητα, αλλά ανοίγει τους δεσμούς σε νέο παράθυρο στην τρέχουσα εικονική επιφάνεια εργασίας ή δραστηριότητα.

Το κλείσιμο της τελευταίας καρτέλας κλείνει και την εφαρμογή

  Αυτή η επιλογή εξαναγκάζει τον rekonq να κλείσει κατά το κλείσιμο της τελευταίας καρτέλας. Αν το απενεργοποιήσετε, η προβολή θα αλλάξει στο περιεχόμενο νέας καρτέλας.

Ενεργοποίηση της προηγούμενης ενεργού καρτέλας όταν κλείσει η τρέχουσα

  Με αυτή τη ρύθμιση όταν κλείνετε μια καρτέλα, ο rekonq θα εστιάζει στην τελευταία καρτέλα που είχατε ανοιχτή. Αυτό επίσης μπορεί να σας φανεί χρήσιμο κατά την περιήγηση με πολλές καρτέλες ανοιχτές.

Άνοιγμα νέων καρτελών δίπλα στην τρέχουσα καρτέλα

  Ρυθμίζει ως προεπιλογή να ανοίγουν οι νέες καρτέλες δίπλα από την τρέχουσα καρτέλα όταν ανοίγετε ένα δεσμό σε μια σελίδα από το σχετικό μενού σε μια νέα καρτέλα.

Άνοιγμα νέων καρτελών στο προσκήνιο

  Ρυθμίζει τον rekonq να ανοίγει τις νέες καρτέλες όταν ανοίγετε ένα δεσμό σε μια σελίδα από το σχετικό μενού σε μια νέα καρτέλα.

Οι δυο τελευταίες επιλογές δεν εφαρμόζονται σε νέες καρτέλες που έχουν ανοιχτεί από το σχετικό μενού των καρτελών ή με τη χρήση του εικονιδίου Νέα καρτέλα.

Ρυθμίσεις των επιλογών εμφάνισης
Ρυθμίσεις των επιλογών εμφάνισης

## Ρυθμίσεις των επιλογών εμφάνισης

Παρακάτω θα δείτε τι μπορείτε να ρυθμίσετε και τι αποτέλεσμα θα έχει στον πίνακα Γραμματοσειρές.

Τυπική γραμματοσειρά

  Εδώ μπορείτε να ορίστε την προκαθορισμένη γραμματοσειρά. Το πρώτο μέρος περιέχει το όνομα της γραμματοσειράς και δίπλα το μέγεθος.

Γραμματοσειρά σταθερού πλάτους

  Εδώ μπορείτε να ορίσετε την γραμματοσειρά για τις ετικέτες του rekonq. Ίδιος τρόπος με την τυπική γραμματοσειρά.

Γραμματοσειρά Serif

  Εδώ μπορείτε να ορίσετε την γραμματοσειρά για τις ετικέτες Serif. Ίδιος τρόπος με την τυπική γραμματοσειρά.

Γραμματοσειρά Sans Serif

  Εδώ μπορείτε να ορίσετε την γραμματοσειρά για τις ετικέτες Sans Serif. Ίδιος τρόπος με την τυπική γραμματοσειρά.

Γραμματοσειρά Cursive

  Εδώ μπορείτε να ορίσετε την γραμματοσειρά για τις ετικέτες Cursive. Ίδιος τρόπος με την τυπική γραμματοσειρά.

Γραμματοσειρά Fantasy

  Εδώ μπορείτε να ορίσετε την γραμματοσειρά για τις ετικέτες Fantasy. Ίδιος τρόπος με την τυπική γραμματοσειρά.

Προκαθορισμένο μέγεθος γραμματοσειράς:

  Για τη ρύθμιση του μεγέθους της γραμματοσειράς της αρεσκείας σας.

Ελάχιστο μέγεθος γραμματοσειράς:

  Μπορείτε να ορίσετε το ελάχιστο μέγεθος των γραμματοσειρών στον rekonq. Κάθε μικρότερη γραμματοσειρά θα αυξηθεί σε αυτό το μέγεθος.

Στον πίνακα Κωδικοποίηση χαρακτήρων:

Προκαθορισμένη κωδικοποίηση χαρακτήρων:

  Εδώ μπορείτε να ορίσετε ρητά την κωδικοποίηση για τις σελίδες χωρίς προβλεπόμενη κωδικοποίηση. Χρησιμοποιήστε την κοινή κωδικοποίηση για την εγγενή σας γλώσσα.

Σον πίνακα Προσαρμοσμένα Φύλλα στυλ:

Διαδρομή προς το προσαρμοσμένο αρχείο CSS:

  Εδώ μπορείτε να ορίσετε τη διαδρομή του αρχείου CSS που χρησιμοποιείται για την μορφοποίηση των ιστοσελίδων.

Ρύθμιση των επιλογών της WebKit
Ρύθμιση των επιλογών της WebKit

## Ρύθμιση των επιλογών της WebKit

Διαμόρφωση ιδιωτικού απορρήτου
Διαμόρφωση ιδιωτικού απορρήτου

## Διαμόρφωση ιδιωτικού απορρήτου

Όπως θα διαπιστώσετε από αυτή τη σελίδα μπορείτε να ελέγξετε τις ρυθμίσεις της Javascript, της ιχνηλάτησης, του ιστορικού, των κωδικών πρόσβασης, των cookies, και της λανθάνουσας μνήμης του rekonq.

Προχωρημένες ρυθμίσεις
Προχωρημένες ρυθμίσεις

## Προχωρημένες ρυθμίσεις

Χρησιμοποιώντας τον πίνακα του Διαμεσολαβητή μπορείτε να έχετε πρόσβαση στις ευρύτερες ρυθμίσεις διαμεσολαβητή του συστήματος. Απλά πατήστε στο Αλλάξτε τες για να ανοίξετε το αντίστοιχο άρθρωμα στις Ρυθμίσεις συστήματος.

Στον πίνακα Διάφορα μπορείτε να διαμορφώσετε διάφορες επιλογές ελέγχου του περιηγητή.

Ενεργοποίηση ομαλής κύλισης

  Αν ενεργοποιήσετε αυτή την επιλογή ο rekonq θα χρησιμοποιεί την ομαλή κύλιση. Αποεπιλέξτε αυτή την επιλογή αν η κύλιση παρουσιάζει προβλήματα.

Κεφάλαιο 13. rekonq FAQ, συμβουλές και κόλπα
rekonq FAQ, συμβουλές και κόλπα

# Κεφάλαιο 13. rekonq FAQ, συμβουλές και κόλπα

## Πως μπορώ να ορίσω τον rekonq ως τον προκαθορισμένο μου περιηγητή;

Μεταβείτε στο Ρυθμίσεις συστήματος → Προκαθορισμένες εφαρμογές. Στη συνέχεια επιλέξτε το Περιηγητής ιστού για να ορίσετε τον προκαθορισμένο σας περιηγητή. Επιλέξτε το άνοιγμα http και https URL «στον ακόλουθο περιηγητή», εισάγετε `rekonq %u` ως περιηγητή και πατήστε Εφαρμογή.

Ορισμός του rekonq ως τον προκαθορισμένο περιηγητή

Πως μπορώ να φορτώνω σε αίτηση τα flash ;
Πως μπορώ να φορτώνω σε αίτηση τα flash ;

## Πως μπορώ να φορτώνω σε αίτηση τα flash ;

Πατήστε στο κουμπί του μενού Εργαλεία, και Ρύθμιση του rekonq. Πατήστε στο WebKit και στην ενότητα Ρυθμίσεις πρόσθετων, επιλέξτε Χειροκίνητη φόρτωση των πρόσθετων και πατήστε Εντάξει.

Ρύθμιση του rekonq να μην φορτώνει αυτόματα τα πρόσθετα

Πως ενεργοποιώ το Adblock;
Πως ενεργοποιώ το Adblock;

## Πως ενεργοποιώ το Adblock;

Το Adblock είναι ήδη ενεργοποιημένο και χρησιμοποιεί την εγγραφή στο adblock του Easylist. Μπορείτε να κάνετε επιπλέον ρυθμίσεις πατώντας στο κουμπί μενού ρυθμίσεων και επιλέγοντας Εργαλεία → Ad Block για να ανοίξετε το διάλογο Ρυθμίσεις του Ad Block . Πατήστε στο Χειροκίνητα φίλτρα. Εδώ, μπορείτε να προσθέσετε προσαρμοσμένα φίλτρα κάνοντας χρήση συμβόλων μπαλαντέρ (π.χ. http://www.site.com/ads/*) ή κανονικών εκφράσεων ανάμεσα σε πλάγιες καθέτους (π.χ. `//(ads|dclk)\./`).

Πατώντας Εντάξει γίνεται άμεση ενεργοποίηση των φίλτρων του adblock.

rekonq AdBlocK (αυτόματη) διαμόρφωση

rekonq AdBlocK (χειροκίνητη) διαμόρφωση

Έχω περισσότερες ερωτήσεις!
Έχω περισσότερες ερωτήσεις!

## Έχω περισσότερες ερωτήσεις!

Στην τοποθεσία KDE Forums μπορείτε να ρωτήσετε τις απορίες σας.

Η ιστοσελίδα του rekonq υπάρχουν ανακοινώσεις για την τελευταία σταθερή και την ασταθή κυκλοφορία παράλληλα με χρήσιμους δεσμούς. Μπορείτε επίσης να επικοινωνήσετε με τους προγραμματιστές στο κανάλι IRC #rekonq ή στη λίστα αλληλογραφίας για περισσότερες ερωτήσεις.

Κεφάλαιο 14. Ευχαριστίες και άδεια χρήσης
Ευχαριστίες και άδεια χρήσης

# Κεφάλαιο 14. Ευχαριστίες και άδεια χρήσης

rekonq

Πνευματικά δικαιώματα του προγράμματος:

This program is licensed under the terms of the GNU General Public License.

Προγραμματιστές

- rekonq Team `(rekonq AT kde.org)`

Πνευματικά δικαιώματα τεκμηρίωσης 2008 Andrea Diamantini `(adjam7 AT gmail.com)`

Πνευματικά δικαιώματα τεκμηρίωσης 2009-2010 Rohan Garg `(rohan16garg AT gmail.com)`

Πνευματικά δικαιώματα τεκμηρίωσης 2010 Jonathan Kolberg `(bulldog98 AT kubuntu-de.org)`

Μπορείτε να βρείτε την λίστα με τους συνεισφέροντες στο Rekonq και Rekonq/FAQ.

Δημήτριος Γλενταδάκης`(dglent AT gmail.com)`

This documentation is licensed under the terms of the GNU Free Documentation License.

Παράρτημα A. Εγκατάσταση
Εγκατάσταση

# Παράρτημα A. Εγκατάσταση

## Πως να αποκτήσετε τον rekonq

Μπορείτε να εγκαταστήσετε πακέτα της σταθερής έκδοσης του rekonq από τα επίσημα αποθετήρια της διανομής σας

Μπορείτε επίσης να μεταγλωττίσετε τον rekonq μόνοι σας, δείτε στο Μεταγλώττιση και εγκατάσταση

Απαιτήσεις
Απαιτήσεις

## Απαιτήσεις

Οι ελάχιστες απαιτήσεις για την χρήση του rekonq με επιτυχία είναι Qt™ 4.8.x και KDE 4.8.4.

Μεταγλώττιση και εγκατάσταση
Μεταγλώττιση και εγκατάσταση

## Μεταγλώττιση και εγκατάσταση

Αν επιθυμείτε να μεταγλωττίσετε τον rekonq θα πρέπει να εγκαταστήσετε τις επικεφαλίδες του kdelibs και τα απαραίτητα προγράμματα κατασκευής (build essentials) και του git εγκατεστημένα.

Στα Debian/Ubuntu™ μπορείτε να τα εγκαταστήσετε εκτελώντας

`sudo apt-get `install` `build-essential kdelibs5-dev git-core``

Στο OpenSuse μπορείτε να τα εγκαταστήσετε εκτελώντας

`sudo zypper `in` `libkde4-devel git-core gcc gcc-c++ make cmake``

Θα χρησιμοποιήσουμε git αφού ο πιο πρόσφατος κώδικας είναι διαθέσιμος στο αποθετήριο git. Η ιστοσελίδα των έργων KDE για τον rekonq μπορεί να βρεθεί εδώ. Μπορείτε επίσης να κάνετε λήψη σταθερών εκδόσεων εδώ σε συμπιεσμένα αρχεία.

Τώρα θα πρέπει να κάνουμε τον έλεγχο εξόδου με τον πιο πρόσφατο κώδικα. Για να γίνει αυτό τρέχουμε σε ένα τερματικό:

`git `clone` `git://git.kde.org/rekonq``

Για την μεταγλώττιση του κώδικα πληκτρολογείστε τα παρακάτω

`cd `κατάλογος_πηγαίου_κώδικα_του_rekonq``

`mkdir `build``

`cd `build``

`cmake `-DCMAKE_INSTALL_PREFIX=`kde4-config `--prefix``` `..``

`make`

`sudo make `install``